
Mikor lesz 
új postatörvény? 


Nem állta ki a társadalmi vita próbáját a pos- 
tatörvény tervezete, így nem kerül idén a parla- 
ment elé. Folyamatban van a szükséges módo- 
sításokat tartalmazó új változat készítése, 
remények szerint az egyeztetési procedúra 
gyorsabb lesz, és a törvény 1990 második felé- 
ben hatályba léphet. Nem oldódik tehát a posta 
monopolhelyzete még legalább egy fél évig? 
Kérdésünkre Csernák Endre, a Közlekedési, 
Hírközlési és Építésügyi Minisztérium szakér- 
tője válaszolt. 

s"November közepén ideiglenes jellegű módo- 
sítási javaslatot terjesztettünk a Miniszterta- 
nács elé, amit az elfogadott. A parlament 
decemberi ülésszakán dönt a kérdésben. A ter- 
vezet fő koncepciója, hogy a társasági törvény- 
ben meghatározott lehetőségeket gátló jogsza- 


bályi merevségeket oldja. Eszerint már január 
1-től mód nyílna olyan távközlési társaságok 
létrehozására, amelyeknek tagja a posta vagy 
az e célra alapított állami vállalat." 

A készülő postatörvény egyik célja, hogy a 
társulási, vállalkozási lehetőségeket a társasági 
törvényre bízza; az új postatörvény a szolgálta- 
tásokra vonatkozzon. Folyamatban van a kor- 
szerű koncessziós és pályázati rendszer feltéte- 
leiínek kidolgozása. Alapvetően két változat 
kerül majd megvitatásra. Az első verzió szerint, 
ahol erre egyáltalán szükség van, a postát, 
illetve jogutódját illeti meg a szervezetre szóló 
monopólium. A másik változatban az állam kon- 
cessziós úton rendelkezik a monopóliummal, 
azaz az állam határozza meg, hogy mely szerve- 
zetek gyakorolhatják az illető tevékenységet. 

Társulási kezdeményezések már vannak, 
többen ugrásra készen várják a startot. Postai 
berkekbenis számottevő változások várhatók, a 
január 1-vel három részre váló mamutvállalaton 
belül további kft.-k szervezése is folyamatban 
van. 


Kinek lesz AS/400-asa? 


Viszonteladói hálózat kiépítésén fáradozik az 
IBM Magyarországi Kft. Partnerhálózatát rész- 


ekből idén mintegy 10-et szállít le az IBM (úgy 
lik, köztük több banknak). Tájékoztatásul 
hány mintakonfiguráció ára: az AS/400 
odel 20 (4 Mbájt RAM, 630 Mbájtos merevle- 
ez, streamer) 39 152 USD; az AS/400 Model 
35 (B Mbájt RAM) 29180 USD; az AS/400 
odel B45 (8 Mbájt RAM) 70 924 USD. 
Aki ügyes, az forintért is hozzájuthat ezekhez 
gépekhez, ugyanis az IBM egy nyugat-európai 
zonteladója, az ECONOCOM magyar részvé- 
lel vegyes vállalatot alapított új és felújított 


a 


IBM-rendszerek forintért történő forgalmazá- 
sára. Az INTER-COMPUTER Kft.-től (telefon: 
188-6705) vásárolt berendezéseket jelenleg az 
IBM Magyarországi Kft. szervizeli. Az árak (B10- 
től B45-ig) 3 millió Ft-tól közel 8 millió Ft-ig ter- 
jednek, az igényelt konfigurációtól függően. 


Van új a MAP alatt 


Tőlünk nyugatra nagy léptekkel halad előre a 
MAP, az ISO-OSI alapú, nyílt rendszereket 
alkotó gyártásautomatizálási informatikai pro- 
tokoll szabványrendszerének a gyakorlatban 
való alkalmazása. Nyugat-Európa vezető ipari 
országaiban, a legnagyobb iparvállalatoknál 
már bevezették szabványként a MAP 3.0-s vál- 
tozatát, amely nálunk még csak az MTA— 
SZTAKI-nál látható, sajnos csak könyv formájá- 
ban. Ide kapcsolódik az a hír is, hogy négy nagy 
japán elektronikai vállalat, közös  együtt- 
működéssel, sorozatbam gyárt MAP 3.0-s ter- 
mékeket, számítógépeket, komplett elemeket 
és modulokat, NC-, CNC- és cellavezérlőket. 

Melyik buszra szálljunk? 


Tavaly novemberi számunkban közöltük az első 
összehasonlító táblázatot az EISA (Extended 
Industry Standard Architecture), illetve az 
MCA (Micro Channel Architecture) síneket jel- 
lemző műszaki paraméterekről. Most — az EISA 
alapú 486-os bejelentések dömpingje idején — 
hasznos lehet, ha ismét áttekintjük ezt a kér- 
dést, különösen azért, mert 1988 óta jelentős 
fejlesztéseket hajtottak végre mindkét buszar- 
chitektúrán. 


Jellemző EISA MCA 
Kompatibilitás az 

AT sínnel van nincs 
Max. adatátviteli 

arány 33 Mbájt/s 20 Mbájt/s 
Adatútszélesség 32 bit 16/32 bit 
Címútszélesség 32 bit 24/32 bit 
Órajel-frekvencia 8 MHz 10 MHz 
Sínarbitráció centralizált osztott 
Automatikus 

konfigurálás tetszés szerint van 
Osztott 


megszakítások tetszés szerint vannak 
Áramfelvétel 
bővítőhelyenként 45 A 5 volton 1.6 A 5 volton 


(Forrás: Intel) 


Sínen vagyunk! 


1990 első negyedéve minden bizonnyal az EISA 
alapú 486-os gépek tömeges debütálásának 
ideje lesz. A három legfürgébb gyártó, a Hew- 
lett—Packard, az Olivetti és a Tandon 486-os 
modelljeit táblázatunk mutatja be olvasóink- 
nak. (Az Olivetti 486 Tower típusáról novemberi 
számunkban adtunk részletes tájékoztatást, a 
HP Vectra 486 PC-ről pedig HP a nyerő? című 
cikkünkben szóltunk.) Lássuk a többieket! 
Compag. A Compag 386 és 486 alapú EISA 
rendszerek bemutatását is tervezi, amelyeket 
minigépek és munkaállomások helyettesítésére 
szánnak. A cég felkérte hardver- illetve szoft- 
verfejlesztő partnereit, hogy jelenjenek meg 


nincs szűkség EISA vagy MCA architektúrára, 

csak a nagyobb, 386-os és 486-os gépeken. 
Grid. A Grid tervei között szerepel egy EISA 
alapú asztali gép, valamint egy olyan 33 MHz-es 
későbbiekben 486-ossá lehet 


Acer. A tajvani Acer cég is EISA archítektú- 

rájú 486-os PC fejlesztésén dolgozik. A 25 MHz 
órajelsebességű gép 11 millió instrukció/ 
másodperc teljesítményre képes, RAM-tára 4 
Mbájtos, és 64 Mbájtra bővíthető. 

NEC. A NEC a Compaghoz hasonlóan 386-os 
és 486-os kivitelben is piacra kívánja dobni 
EISA rendszerét. A Powermate 486/25E 25 MHz 
órajel-frekvenciával rendelkezik, RAM-tára 64 
Mbpájtra bővíthető, eredetileg 2 Mbájtos. Két 
konfigurációban készül: az egyiket 3.,57-es, 
118 Mbájtos SCSI merevlemez-meghajtóval, a 
másikat 5,25"-es, 300 Mbájtos SCSI merevle- 
mez-meghajtóval kínálják. 

A 486-os gépek bemutatására korábban is sor 
kerülhetett volna, ha nem jelentkeznek átme- 
neti problémák az Intel 486-os mikroprocesszo- 
ránál. A szóban forgó hibát — amelyet a Com- 
pag fedezett fel elsőként — a mikroprocesszor 
lebegőpontos egységében találták. Bár az Intel 
illetékesei csekély jelentőségűnek mondják a 
hibát, azonnal leállították a chipek gyártását, és 
hozzákezdtek az új változathoz. A hiba termé- 
szetéről nem nyilatkoztak, de valószínű, hogy a 
probléma csak a felhasználók kis részének okoz- 
hat komoly gondot. Elsősorban a grafikaorien- 
tált MS-DOS, UNIX és OS/2 alapú szoftverekre 
veszélyes a felfedezett hiba, az AutoCAD és 
egyéb CAD programok felhasználói — akik álta- 
lában elsőként alkalmazzák a gyorsabb mikro- 
processzorokat — könnyen meg tudnak bir- 
kózni a problémával. 

Az EISA bejelentések egyik, nem annyira a 
felhasználókat, mint inkább az ipart érintő 
következménye lehet a Kilencek bandájának 
feloszlása. Az EISA kiötlői közül többen is úgy 
vélik, az együttműködés ideje lejárt, kezdődik a 
verseny. , Nem barátokként, hanem konkuren- 
sekként álltunk össze annak idején, hogy 
egyengessük az EISA útját a szabványosítás 
felé. Most, hogy kész termékek vannak a pia: 
con, egyetlen ok az együttmaradásra, ha vala: 
milyen műszaki hiba merül fel" — mondja 
Robert Puette, a Hewlett—Packard igazgatója. 
Mások ezzel szemben úgy vélik, jó esély van az 
együttműködésre. ,Idő múlásával ki kell elégf- 
teni az újonnan jelentkező igényeket, és akkor 
folytatódnia kell a párbeszédnek" — véli Mí 
chael Krieger, az AST egyik vezető munkatársa. 

Hogy pontos képet kapjunk az EISA—MCA 
párbaj jelenlegi állásáról, nem árt tudni, hogy 


gas előnnyel rendelkezik a piacon. A 
leszállított összes számítógép 13-14 százal. 
Micro Channel archítektúrájú. A Datague 
1990-re becsült adatai szerint 10,8 milliárd dol 
lár értékben fognak MCA gépek elkelni, míg 

EISA alapú PC-k forgalma csak 1,9 milliárd dol 
lár lesz. Azonban lehet, hogy a jövő az EISA" 
igazolja. 


Gyártó Hewlett— — Olivetti Tandon 
Packard 

Típus Vectra 486  CP486 486 

RAM (Mbájt) 2 4 2 

Max. RAM 

(Mbájt) 64 64 64 

Tárelérési 

idő (ns) 30" 100 80 

Gyorsítótár 

(kbájt) nincs nincs 64 

Merevlemez 

(Mbájt) 108 150 110 

Max. 

merevlemez: 

kapacitás 

(Mbájt) 670 600 760 

Merevlemsz- 

elérési idő 

(ms) 16 13-19 13-18 

Piacrakerül A B c 


" Egy bájt virtuális elérési ideje, visszaszámolva a HP 
Memory Controller chip 64 bites elérési folyamatából. 
A— 1990.I. B — 1989, XII. C — 1990. I. 


Hol a határ? 


Fergeteges fejlődésen ment keresztül az MS- 
DOS PC. Ezt az alábbi táblázat is mutatja. Pon- 
tosan hat évvel ezelőtt egy 477 MHz-es, 256 
kbájtos, 10 megabájt merevlemez-kapacitású 
IBM PC 7500 dollárért jelent meg a piacon. Ma 
ezért a pénzért egy 386-os, 33 MHz-es, 4 mega- 
bájt RAM-mal rendelkező, csaknem 160-szoros 
teljesítményű gépet lehet venni. 


Géptípus IBM PC/1983 — 386-os AT/1989 
Processzor 8089 80386 
Órajel (MHz) 4.77 33 
Segédprocesszor nincs 80387 
Tár (kbájt) 256 4096 
Gyorsítótár (kbájt) nin 32 (25 ns) 
Hajlékonylermez (kbájt) 360 1440 
Merevlemez (Mbájt) 10 (80 ms felett) 90 (17 ms) 
(Bokártya Monokróm Super-VGA 
-DOS 20 4.0 
Tr (dollár) 7500 7500 
eljesítménytényező 1 158 


Milyen lesz a jövő évtized PC-je? Az Intel 
-ra 80686-os, az ezredfordulóza pedig már 
0786-os CPU előállítását tervezi. A 2000. év 
rocesszorszörnyetege közel 100 millió tran- 
tort tartalmaz majd, az órajele pedig 250 

által a CPU több mint négy utasítást lesz képes 
feldolgozni ütemenként, ami néhány milliárd 
parancs másodpercenkénti (GIPS s Gíga Inst- 
ructions per Second) végrehajtását teszi lehe- 
tővé. Az építőelemek specializálódása az egyre 
emelkedő integrálási sűrűséggel tovább nő. Ha 
a CMOS-technika a maga milliomod méternyi 
méretével már nem lesz elegendő, olyan lehető- 
ségek állnak rendelkezésre, mint az ECL (Emit- 
ter Coupled Logic) és a galliumarzenid félveze- 
tők. 


486-os mánia? 


Az októberi Systems "89 nemzetkőzi szakkiállí- 
táson már minden második standon — legalább 
a felírást — láthatta az ember: .Itt a 486-osi!" 
Akár az EISA-ról, MCA-ról, Tajvanról vagy az 
Egyesült Államokról van is szó, az ilyen PC-k 
legalább egy mintadarabjával szerepeltek a 
kiállítók. Ezek a kiállítók túlnyomórészt 1990 
januárját nevezték meg, mondván, ekkorra jut 
el az Intel a 486-os processzorok gyártásával 
odáig, hogy tömeges méretekben el tudja látni 
a teljes piacot. Mindenképpen az volt érezhető a 
Systemsen, hogy az Intel szupergyors chipjei 
iránt robbanásszerűen megnő az igény, és való- 
színű, hogy az érdekelt vevők nagyobb várako- 
zási időkkel számolhatnak. Eközben az Olivetti 
Ügyes sakkhúzással állt elő: az Intellel nyélbe 
ütött új együttműködési szerződése ugyanis 
lehetővé teszi az olaszok számára, hogy a hiva- 
talos KtF együttműködés keretében a 80486- 
osok első tömegszállítmányát is ők kapják meg. 
Ezáltal az Olivetti még idén tud szállítani 486-os 
AT-ket. 


HP a nyerő? 


Az IBM-mel szembenálló úgynevezett Kilencek 
bandájából elsőként a Hewlett—Packard kez- 
dett hozzá EISA-architektúrájú (Extended 
Industry Standard Architecture) PC gyártásá- 
hoz, amellyel nyílt versen 7t indít az IBM Micro 
Channel-archítektúrára (MCA) alapozott PS/2- 
es gépcsaláddal. Az új Hewlett—Packard 
Vectra az Intel szupergyors 486-osát használja, 
teljesítménye 33 százalékkal múlja felül a jelen- 
leg kapható leggyorsabb gépekét. RAM-táro- 
lója 64 megabájtos, és beépített lapkái rendkí- 
vül gyors belső adatutat biztosítanak. Az új PC 


lár árakon. A HP azt is bejelentette, 
hogy a valamennyi, általa gyár- 
tott PC-ben és mi az EISA-szab- 


Hírkazal 

Hogyan működik a Reflex? 


Brother nyomtatók hazai forgalmazójaként 
jelent meg az East-Eurocomm-kiállításon a Re- 
flex Műszaki és Számítástechnikai Szolgáltató 
Gazdasági Munkaközösség (Budapest II, 
Nánási út 32.; 168-9176). A 24 tűs M-1824L asz- 
tali kivitelű mátrixnyomtató LO szépírású 
üzemmódban 90 karakter/s sebességgel 
működik. 5 beépített betűcsomag- (Prestige, 
Brougham, Gothic, Ouadro, OCR-B) típussal 
rendelkezik; egy sorban 80, 96, 137 vagy 160 
karakter helyezhető el. 

A Reflex nyugatnémet partnere, a Multimac 
segítségével IBM-kompatibilis PC-ket is besze- 
rez, konfigurál, üzembe helyez. Első referenciá- 
juk a Budapesti Műszaki Egyetemen található. 
Néhány konfiguráció az árlistából; PC XT (640 
kbájt RAM, 360 kbájt floppy, 20 Mbájt merevle- 
mez, párhuzamos interfész, monokróm moni- 
tor) ára 93 100 forint; PC AT (1 Mbájt RAM, 1,2 
Mbpájt floppy, 40 Mbájt merevlemez, párhuza- 
mos port, színes monitor) ára 159 900 forint; 386 
AT (4 Mbájt RAM, 1,2 Mbájt floppy, 80 Mbájt 
merevlemez, nyomtatóillesztő, színes monitor) 
ára 348 900 forint. 


Mit remél a Condor? 


Annak reményében, hogy létrejön az a győri 
székhelyű magyar—svájci részvénytársaság, 
amely a tervek szerint ez év végétől megkezdi a 
számítógép-összeszerelést és -értékesítést a 
hazai és a svájci piacra, a Condor Com Rt. mint- 
egy 2 millió forint értékű gépparkkal, öt IBM AT 
számítógéppel, nyomtatókkal és egyéb periféri- 
ákkal tette megalapozottabbá a győri Révai 
Miklós Gimnázium informatikai oktatását. Az 
Rt. többségi részvényese, a magyar származású 
svájci vállalkozó, Albert Friedery — aki egykor 
rmnaga is e középiskola diákja volt — az üzlet 
mellett nagy hangsúlyt fektet az oktatásra ís, 8 
ezért az elkövetkező nyári szűnidőkben két-két, 
kiváló teljesítményt nyújtó révais diákot kéthe- 
tes svájci tanulmányúton lát vendégül. 


BEST a legigényesebbeknek 


Kizárólagos magyarországi disztribútorként 
forgalmazza a Makrotrend Kisszövetkezet az 
amerikai BEST Power Teghnology, Inc. profesz- 


inverteres üzemmódban dolgoznak, hanem egy 
ferrorezonanciás transzformátor biztosítja a 
tökéletes szünetmentességet. Ez számos előnyt 
nyújt, amelyek közül csak egy: önálló hálózati 
feszültségstabilizálást is ellát t 2094 bemeneti 
változásig. Áraink, a fenti jellemzők figyelem- 
bevételével — véleményünk szerint — reálisak, 
sőt a hasonló kategóriájú tápegységekhez 
képest alacsonyabbak." 

Raktárról három típust szállítanak: 350 VA- 
est 100 ezer Ft-os, 750 VA-est 175 ezer Ft-os, 1,5 
kVA-est 320 ezer Ft-os áron. Az árban az 1 év 
garancia költsége benne van. A szervizelést 
egység- és kártyaszinten a kisszövetkezet vég- 
zi. Referenciahelyek: Országos Társadalombiz- 
tosítási Intézet, Pannonplast. 


Nixdorf az Optimumnál 


Az Optimum Kisszövetkezet — hagyományai- 
hoz híven — november végén ismét megren- 
dezte az Optimum-napokat. A Béke szálló ele- 
gáns környezete és a színvonalas bemutató fel- 
tűnően sok érdeklődőt vonzott, amiben persze 
az is szerepet játszott, hogy a nagynevű Nixdorf 
Computer AG is bemutatkozott COBRA elneve- 
zésű (Computerunterstütze Banken Realtime 
Annwendungen) banki rendszerével. 

Rudolf Kernier, a bécsi leányvállalat szakom- 
bere elmondta, hogy a Nixdorf a banki rendsze- 
rek terén a piac vezetője Nyugat-Európában. 
Nem kevesebb, mint 300 ezer munkaállomásuk 
üzemel már a felhasználóknál. Filozófiájuk: 
komplex megoldásokat szállítani. 

Herskovíts Györgynek, a kisszövetkezet 
elnökének tájékoztatójából megtudtuk, hogy 
már az év eleje óta folynak tárgyalások az NSZK- 
beli céggel, s ezek a közeljövőben valószínűleg 
megállapodásra fognak vezetni. Tárgyalásaik 
célja nem elsősorban a forgalmazás kizárólagos 
jogának megszerzése, hanem a technológia 
átvétele, az önálló gyártás és értékesítés lehe- 
tőségének megteremtése. Az Optimum már 
1984-től kezdve foglalkozik a takarékszövetke- 
zetek számítógépes feldolgozási rendszereinek 
fejlesztésével, s ma már 60 takarékszövetkezeti 
fiók a cég különféle programtermékeível dolgo" 
zik. Külön igazgatóság foglalkozik a banki szoft 
verek készítésével és terjesztésével. Mágnes- 
kártyás rendszerek hazai forgalmazása céljából, 
a MOTEC osztrák kereskedőházzal közösen 
egymillió forintos alaptőkével a közeljövőben 
alakul meg az Opti-Card Kft. 

A kiállításon természetesen felvonultatták 


val kötött megállapodás kizárólagos 
joggal látják el. Az általuk eddig értékesített 

közel 4000 másológép fele a vidéki piacokon lelt 
gazdára 


Az Optimum tudatosan tartja távol magát az 
országos rendezvényektől. , Az idei Compfairen 
sem vettünk részt, mert tapasztalataink szerint 
az ilyen vásárok kevéssé alkalmasak bizalmi 
cikkek árusítására. Az Optimum-napok jobban 
szolgálják cégünk imázsát, s ráadásul olcsób- 
bak is" — mondotta az elnök, aki az eddig elért 
sikerekre alapozva bízik abban, hogy cége ez 
évben eléri az egymilliárd forintos bruttó árbe- 
vételt. 


Csillagok útján 


A Novotrade Rt. részvényeinek árfolyama egy 
hét leforgása alatt kétszeresére emelkedett a 
nemzetközi pénzpiacon. Korábban a 250 ezer 
forint névértékű részvényeket a pénzpiaci 
műveleteket végző osztrák Girozentrale Bank 
75277 schillingért árusította, napjainkban a 
részvények érfolyama meghaladja a 150 ezer 
schillinget. A Novotrade Rt.-nél idén március 
végén emelték fel az eredeti 152,5 millió forin- 
tos alaptőkét 192,5 millió forintra. A 40 millió 
forintos emelést úgy hajtották végre, hogy a 
Girozentrale Bank 120 darab, egyenként 250 
ezer forintos névértékű részvényt jegyzett, 
emellett a vállalat 10 millió forint értékben dol- 
gozói részvényeket is kibocsátott. A korábbi 
terveknek megfelelően az osztrák fél szeptem- 
ber 20-tól kezdte meg a részvények piaci műve- 
leteit a nemzetközi pénzpiacon, ahol először 
112-120 ezer schilling ellenében ajánlotta a 
Novotrade-részvényeket. A bank jelenleg egy 
darab 250 ezer forint névértékű Novotrade-rész- 
vényt 151 ezer schilling ellenében vesz, és 157 
ezer schillingért ad el. 


Csillebérci csoportkép 


1990 januárjában már öt kft.-je lesz a KFKI— 
MSZKI-nak. Három már korábban megalakult: 
9 az ICON kereskedőház jellegű vámszabad- 
területi vegyes vállalat (bővebb információ 
eri Mártontól kapható, telefon: 169- 
9); 

0 a LIAS ipari, laboratóriumi valós idejű 
specializált szoftverház (Horvai 

Mátyás, telefon: 169-9499/1394-es mellék); 

0 az ITEA számítástechnikai egységek és 
részegységek gyártására szakosodott gyártó 
esel kin je Tamás, telefon: 169-9499/2488-as 

e] ; 

Két rendszerház csak most kezdi meg munká- 
ját, s a KFKI-gyártású és egyéb rendszerelemek- 
ből kialakítható számítógéprendszerek konfigurá- 


Hírkazal 


lását, összeállítását, telepítését, szervizelését és a 
kapcsolódó szolgáltatásokat végzik majd. 

e Ezek egyike az ISYS Kft., amelynek fő tevé- 
kenysége a banki alkalmazások készítése (refe- 
rens: Gálfi Zoltán, telefon: 169-9499/1993-as mel- 
lék). 

0 Amásik vegyes vállalat a DIREKT (vagy Dígi- 
tális Rendszer-előállító és Karbantartó) Kft., 
amelynek fő tevékenységi területe a TPA-rend- 
szerépítés, a KFKI által kifejlesztett termékek 
gyártásba vitele, forgalmazása, valamint a TPA- 
gépek szervizszolgálatának ellátása egyedi és fel- 
ügyeleti formában, bel- és külföldön (referens: 
Bodnár László, telefon: 169-7007). 


Data Manager 1 Tudorg — kft. 


Múlt havi számunkban (lásd: Compfair, a hír- 
mondó) már röviden hírt adtunk a Data Mana- 
ger és a Tudorg közös vállalatáról és az általuk a 
Budapesti Műszaki Egyetemen rendezett ka- 
marakiállításról. A lapzárta után kapott infor- 
mációk szerint a kft. már mintegy 500 PC-vel és 
hálózattal gyarapította a középiskolák eszköz- 
állományát, ahol is a 8 bites gépeket fokozato- 
san felváltják a 16 bitesek. , Megnőtt az egyete- 
mek hardver/szoftver-beszerzéseinek — volu- 
mene. Erre különösen jó példa a debreceni Kos- 
suth Lajos Tudományegyetemen folyó erőteljes 
számítástechnikai fejlesztés" — mondotta Éder 
László, a Data Manager elnöke. Az először a 
Compfairen kiállított 58 (1) megahertzes, Land- 
mark Speed-teszttel rendelkező AT/286-os 
gépükről az a véleménye, hogy komoly sikerre 
számíthat a hálózatvezérlés terén. Segítségével 
25 megahertzes, 386-os vagy akár VAX alapú 
rendszerek is kíválthatók. Jelenlegi ára 400 ezer 
forint, s ez az elnök szerint igen jó ár/teljesít- 
ményarányt jelent. 

A kiállítás jó alkalom volt a kft. oktatási iro- 
dája széles körű tanfolyamszervező tevékeny- 
ségének, szakmai és nyelvi oktatóprogramjai- 
nak bemutatására. Az oktatásban új színt jelen- 
tenek a most beindított Jankárképző tanfolya- 
mok. 

A Tudorg Informatikai és Szervezési Vállalat 
kiállításán a legnagyobb sikert aratott termék 
az IBM-kompatibilis Atari zsebszámítógép volt, 
amit a Műszertechnika és a Flexys mellett ők is 
forgalmaznak. A Portfolió öt beépített felhasz- 
nálói programot tartalmaz: címregiszter, kalku- 
látor, határidőnapló, szövegszerkesztő 


RAM-meghajtók segítségével a két 


közötti adatcsere eszköze is. Ugyancsak sok 1989/12 
érdeklődőt vonzott a Tudorg által kínált, CD- —" 


ROM-mal felszerelt munkaállomás. 


Segíthetünk? 

Téli AT-körkép 


Decemberi összeállításunkba több olyan céget 
is felvettünk, amely még nem, vagy már régen 
szerepelt hírlevelünkben AT-kompatibilis aján- 
latával. A piacon megfigyelhető, hogy már min- 
den cég kínál 386-os konfigurációt, az XT-k 


pedig kezdenek visszaszorulni. A legtöbben a 
megrendeléstől számított 1 héten belül vállal- 
ják a szállítást. 

Alapkonfigurációk: 

286-os: 1 Mbájt RAM, 20 Mbájtos merevlemez, 
1,2 Mbájtos hajlékonylemez; 

386-os: 2 Mbájt RAM, 40 Mbájtos merevlemez, 
1,2 Mbájtos hajlékonylemez. 


Forgalmazó 286-os AT 386-os AT Üzembe  Meg- 
(telefon- E Ft-t ÁFA E Ft t ÁFA helyezés, jegyzés 
szám) mono- színes mono- CGA EGA 1 év ga- 

króm króm rancia 
ACP 175 185 305 320 350 inkl. AB 
(112-7819) 
Complux 110 1298 221 2398 271 inkl. A, C,D 
(132-5990) 
Déva-Comp 128 146 / 264 299 inkl. 
(113-9621) 
Digital- 135 155 Z 299 319 41296 E,G 
Comp 
(117-8058) 
EcoSoft 139 159 270 290 320 41296 B,F 
(181-2460) 
InformaTéka 150 f / r4 1 320 inkl. B 
(132-2562) 
Albacomp 150 / / (A 320 inkl. B 
(22-15414) 
Intro 1224 140,7 203 221,3 2433 1489 
(147-4090) 
Mikropo 128 146 258 276 298 4996 B 
(132-5768) 
OAwerty 1343 152,7 250,2 2692 294 ínkl. 
(142-0634) 
Sci-L 153 165 299 311 345 49,896 H 
(115-4065) 
Megjegyzések. 8 — 640 kbájt RAM a 286-osnál 


Hazai felhasználók, gyártók, forgalmazók kö- 
zött nem kevesen találhatók olyanok, akik az 
osztrák számítástechnikai piacon szerzik be 
információikat és szükséges eszközeiket. A 


tájékozódást szeretnénk megkönnyiteni ,tájo- - 


lónkkal", amely időről időre ,a Bécsi út túlsó 
végén" levő, éppen aktuális kínálatból tallóz. 
6 Helyi hálózatok specialistája a Daustrab 
(1130 Bécs, Lilienberggasse 13. ; telefon: 43-222- 
8226110), amely legújabban az amerikai 
Banyan cég hardverfüggetlen, UNIX-bázisú 
VINES LAN operációs rendszerének disztibúto- 


D — Szállítási határidő 1 hónap 
E — 1 Mbájt RAM a 386-osnál inkl. — benne van az árban 
F — Philips monitorral 


Ausztriai tájoló: ki mit mennyiért? 


— 4 Mbájt RAM a 386-osnál 
4 — nincs ada: 


. 


12 MHz-es, 286-os AT (1 Mbájtos RAM, 20 Mbáj- 
tos merevlemez, 1,2 Mbájtos floppy, Hercules 
grafika, 2-2 soros/párhuzamos inferfész) ára 17 
990 ATS, a 286-tal azonos kiépítésű, 20 MHz-es, 
386-os AT ára pedig 29 900 ATS. Az árak az 
értéktöbbletadót (MWSt-t) is tartalmazzák. 

6 A szintén bécsi Computer 2000 cég (tele- 
fon: 43-222-891220) 4000 schillingért (MWSt-rel 
egyűtt) Video Seven gyári új VGA-kártyára cse- 
réli a PC-tulajdonosok használt grafikus kár 
tyáit. Az ár azonban változhat attól függően, 
hogy a felhasználók milyen kártyát 
becserélni. Csak egy kikötése van: a régi CGA- 
EGA-vagy monokróm kártyáknak működőképe- 
seknek kell lenniük. 

6 33 MHz-es, 386-os AT 100 ezer schilling 

Segíthetünk? 

alatt! A bécsi ARIES Computershop (1040 Wien, 
Wweyringergasse 30/B.; telefon: 43-222-6529462) 
a többletértékadóval együtt ís csak 99 840 schil- 
lingért kínálja az ARIES 386-33 gépét a követ- 
kező jellemzőkkel: 4 Mbájt RAM; 1,2 Mbájtos 
hajlékonylemez, 91 Mbájtos merevlemez; 82385- 
33 gyorsítótár. 

0 Azonnali szállítással használt IBM-moníto- 
rokat és nyomtatókat kínál nagy választékban az 
I. O. P. Edv Service GmbH (5020 Salzburg, Neu- 
torstrasse 52.; telefon: 43-662-848545, illetve 


Zenekari összhangzattan 


A 286/386 alapú AT-k már alkalmasak többfel- 
használós operációs rendszerek futtatására 
(Xenix, Unix). Sok pénzt takaríthat meg az a fel- 
használó, aki képes az igényei szerinti gépet 
kiválasztani, a megfelelő konfigurációt megha- 
tározni. Azonban a rendszerkonfigurálás olyan, 
mint a fekete mágia, hacsak nincs néhány jó 
ökölszabályunk hozzá. 

A Santa Cruz Operation (SCO), az egyik nagy 
Xenix-eladó konfigurációs útmutatót készített 
saját Xenix System V. rendszeréhez. Ebből idé- 
zünk néhány általánosítható szempontot. 

A Xenix-piacnak mintegy felét teszik ki a 286 
alapú rendszerek, de ez az arány igen gyorsan 
tolódik el a 386-osok javára: ma a szállítások 
454-át már ez utóbbiak teszik ki, és az ugrás- 
szerű változás folytatódik. A 286 alapú gépek 
csak igen nehezen képesek 6-8 felhasználónál 
többet kiszolgálni. A 386 alapú gépek kétszeres- 
háromszoros terhelést bírnak, és ha minden 
egyéb jellemző azonos, akkor csak mintegy 
2500 dollár az árkülönbség a 16 MHz-es gépek 
esetén, 20 MHz-nél pedig körülbelül 5000 dol- 
lár, Egy olcsó 16 MHz-es gép 12-16 felhasználót 
bír el, míg egy erősebb, 20 vagy 25 MHz-es gép 
32 felhasználóig kiterjeszthető. Csak az igen 
kicsi rendszerekben érdemes 286-os AT-t alkal- 
mazni, 

A 386-osok igazi 32 bites gépek szegmentálás 
nélküli címtartománnyal rendelkeznek, ami egy 
Unix-szerű operációs rendszer számára igen 
fontos, A 386-os lehetővé teszi a DOS-progra- 
mok futtatását a Unix-alkalmazásokkal párhu- 
zamosan (VP/ix). Ez a szolgáltatás a 286-os 
gépeken nincs meg, csak a merevlemeznek a 
DOS és a Xenix közötti felosztására van lehető- 
ség, a két operációs rendszer egyszerre nem 
futhat, 

A többfelhasználós rendszerben a RAM 
sosem lehet elég sok és elég gyors, de mivel a 
RAM-lapkák ára meglehetősen magas, takaré- 


kosan kell bánni velük. Egy komolyabb rend- 


szerben a RAM költsége elérheti a teljes ár felét 
18. Az SCO tanácsadójának közelítő módszere a 
következő: a 286-os gépeknél az operációs 


1150 Wien, Storchengasse 1.; telefon: 43-222- 
8941740). 

0 42 Mbájt (formált) kapacitású, 28 ms elérési 
idejű, félmagas Mitsubishi merevlemezes meg- 
hajtóegységek íf t kezdte meg a 
Reichhalf 8r Reichhalf OHG (1020 Wien, Taborst- 
rasse 25.; telefon: 43-222-331902) cég. 

e A japán OKI cég asztali nyomtatókészülé- 
keinek eladására ausztriai disztribútort jelölt ki. 
Ezt a feladatot a Stolz Computergeráte Handels 
GmbH (1100 Wien, Troststrasse 50.; telefon: 
43-222-6273773) végzi. 


rendszernek 1 Mbájt, a 386-osnál 1,6 Mbájt kell; 
minden egyes, párhuzamosan dolgozó felhasz- 
nálónak egynegyed Mbájt RAM szükséges, de 
ha DOS-alkalmazásokat is futtatnak, akkor 
minimúm 1 Mbájt. Egy-egy fejlesztői terminál 
pedig 1,5 Mbájttal több RAM-ot igényel. Azon- 
ban egy OS/2 még egy 2 Mbájtos rendszerben 
sem működik. Legjobb, ha a RAM 32 bites, és a 
processzor közvetlenül elérheti a perifériasín 
közbeiktatása nélkül. A 16 bites külső RAM 
bővítése körülbelül 2596-kal lassítja a rendszert. 

A többfelhasználós rendszerekben a lemez 
szinte mindig szűk keresztmetszet, főleg akkox, 
ha olyan alkalmazások futnak, amelyek egy 
közös adatbázist akarnak elérni (például a ren- 
delésnyilvántartó rendszer). Az erőforrás-szá- 
mítógépnek minimum 41 Mbájtos merevlemez- 
zel és 30 ms-os elérési idővel kell rendelkeznie. 
A Unix/Xenix alapszolgáltatásai 2,5 Mbájtot 
foglalnak el, de a legtöbb felhasználó igényli a 
teljes rendszert, ami 13-14 Mbájtot jelent. A fel- 
használóknak egyenként körülbelül 2 Mbájt 
szükséges (ez minden felhasználónak kell, nem- 
csak a párhuzamosan dolgozóknak), az úgyne- 
vezett ,swap"-terület mintegy 3 Mbájt, és 
további 3,5 Mbájt a szövegszerkesztésnek és a 
kézikönyveknek. Nyolc felhasználóval szá- 
molva elértük a 35 Mbájtot. 

Az olcsó és a legjobb lemezek közti árkülönb- 
ség csaknem 40$-os. Ez főleg a vezérlő típusá- 
tól (normál AT, ESDI, egyszerű SCSI, gyors 
SCSI), a lemezegység által biztosított protokoll- 
tól (ST506, ESDI, SMD) és a rögzítési módtól 
(MFM, RLL) függ. 

Azok az intelligens terminálcsatolók, ame- 
lyek helyi processzorral is rendelkeznek, 10- 
209$-kal jobb teljesítményt nyújtanak. A termi- 
nálok választéka ugyanolyan széles, mint a DOS 
világában, az egyszerű monokróm termináltól a 
VGA grafikus móddal dolgozókig terjed. Az 
egyik különlegesség a bitleképezési módú, gra- 
fikus Sun River terminál. 32 Mbit/s átviteli se- 


bességű optikai kábellel csatlakozik a számító- 1989/1/ 
géphez, akár 300 méter távolságból is. Alkalma- —— 


zásának árnyoldala az ára. 

Sai 


Az amerikai vállalatok a COCOM-előírásokat 
célzatosan azok ellen az európai vetélytársak 
ellen alkalmazzák, amelyek Kelet-Európába 
exportálnak; így nyilatkozott Roberto Mesiero, 
az IDC olasz leányvállalatának elnöke. Még ha 
egy európai vállalat az összes COCOM-előírást 
betartaná is, az amerikai hatóságok akkor is 
ragaszkodnának hozzá, hogy az ilyen exporto- 
kat megvizsgálják, Mesiero szerint nem zárható 
ki teljesen, hogy az Olivetti a Szovjetunióba 
történt szerszámgép- és szoftverszállításaival 
nem ütközött-e COCOM-rendelkezésekbe. Arra 
is rámutatott azonban, hogy azok az ameri- 
kai cégek, amelyek nem COCOM-ellenőrzött 
műszaki árut adnak el a Varsói Szerződés orszá- 
gaiba, általában azzal próbálkoznak, hogy nyu- 
gat-európai vetélytársaikat ezen a piacon min- 
den eszközzel akadályozzák. Állítólag a Bush- 
adminisztráció értesült az Olivetti tiltott szállí- 
tásáról, s ebben az ügyben megkereste az olasz 
kormányt. A tárgyalások még folyamatban van- 
nak. Az amerikai hatóságok megkeresésére az 
Olívetti egyik leányvállalatának a Szovjetuni- 
óba küldött szállítmányával kapcsolatban min- 
den fontos információt átadott az olasz kor- 
mánynak. Az Olivetti szóvivője még arról is biz- 
tosította a kormányt, hogy az exportált anyag 
semmiképpen sem alkalmas katonai célokra. 

Cossiga olasz köztársasági elnök néhány hét- 
tel ezelőtti tengerentúli látogatása alkalmával 
arra szólított fel, hogy a COCOM-előírásokat 
mielőbb vizsgálják felül, és igazítsák hozzá a 
Kelet-Európában végbemenő változásokhoz. 
Az Egyesült Államok kormányának viszont 
nincs biztosítéka arra, hogy a szovjetek nem 
fognak-e továbbra is azzal próbálkozni, hogy a 
katonailag fontos technikát — akár legálisan, 
akár illegálisan — birtokukba vegyék. 


A Toshiba lépést tart 


A Toshiba amerikai leányvállalata bemutatta 
első 386SX alapú elemes, hordozható számító- 
gépét és az első notesz méretű PC-jét. A 
T3100sX laptop, az Intell 8386SX mikroprocesz- 
szorra épül, 1 Mbájt RAM-mal rendelkezik, 
amely 13 Mbájtig bővíthető, s ezen kívül 40 
Mbpájt mereviemezzel. Ez az első ciyen edes 
táskagép, amely VGA-paraméternek megfel 
felbontást egyesít a cég kis fogyasztású gáz- 
plazmakijelzőjével. Az alig 3 kilogrammos ké- 
szüléket 5999 dollárért kínálják. A notesz mére- 
tű Toshiba T1000RE, amely a cég legkisebb és 
hordozhatója, az Intel 8286-ra 


legkönnyebb 
ül, órajel-frekvenciája 9.45 MHz, 1 Mbájt 
mel ezer azri rendelkezik. Januárban 1699 dolláros 


áron kerül az amerikai piacra. 


Mai amerikai robotika 


60 A Droid Systems, Corp., legújabb Genesis I. 
Droid nevű, humanoid jellegű robotembere ott- 
honi, üzleti és hivatali környezetben a leg- 
különfélébb házimunka elvégzésére alkalmas. 

6 A Ford Aerospace olyan robotkéz fejleszté- 
sét és előállítását tervezi, ami távirányítással 
végezheti el az űrben szükséges szerelési és 
más munkákat. A tervek szerint ezt a humanoid 
robotot használják majd a kilencvenes évek 
űrlaboratóriumában. 

0 A kórházi ápolószemélyzet krónikus hiá- 
nyát és megterhelését csökkentendő, olyan 
robot prototípusát készítették el, amely a kór- 
házi osztályokra szállítja a betegek kosztját. A 
Helpmate, vagy becenevén Rosco, napi 90 adag 
felszolgálására képes. 

9 Az Odetics, Inc., az amerikai légierő meg- 
bízásából, olyan távirányítású, intelligens 
robotrendszert fejleszt, amely részben önállóan 
képes az ellenséges bombatámadás következ- 
tében megrongált kifutópályák helyreállítására. 
A technológia alkalmazása az atomerőművek- 
ben, az útépítésben és számos más területen 
nagy jelentőséggel bír. 

e A McDonnel—Douglas céget megbízták 
egy kis hatótávolságú robotrepülőgép kifejlesz- 
tésével. A gép a tervek szerint előre programo- 
zott megfigyelő repüléseket végezhet, de táv- 
irányítással is működtethető, és olyan automa- 
tikus érzékelő- és mérőberendezésekkel lesz 
felszerelve, ami éjszakai felderítésre is alkal- 
massá teszi. 


Alacsony óriások 
vörösödő fejjel 


A legtöbb tajvani számítógépgyártó felháboro- 
dását fejezte ki az egyik belga bulvárlapban 
megjelent hirdetés miatt. Ebben a Tandy belgi- 
umi képviselete azt sugallja, hogy a tajvani 
PC-kkel rossz vásárt csinál a vásárló. A reklá- 
mon egy mosolygó és egy együgyű alak látható. 
Míg az előző az Amerikai Egyesült Államokban 
készült PC-kompatibilis termékeket képviseli, 
addig az árnyékban meghúzódó, bugyuta ábrá- 
zatú alak a tajvani termékeket. E beállításról 
joggal vélhető, hogy akinek kiváló minőségű 
kompatibilis gépre van szüksége, az jobban 
teszi, ha kerüli a tajvani termékeket. Enoch Du, 
a Tajpeji Számítógépszövetség (TCA) főtitkára 
tanácsára a szövetség ügyvédekkel vizsgáltatja 
ki, vajon a Tandy megszegte-e a reklámetika 
szabályait, vagy sem. Nyilatkozata szerint a 
TCA mindent meg fog tenni, szükség esetén 
keresetet nyújt be a Tandy ellen, hogy a reklám 
okozta károkat megállítsák, valamint megtérít- 

sék. Elismerte: a reklámokban helye van nemes 
versenyre és kihívásra buzdító feliratoknak, de 
az ilyen rosszindulatú beállítás túllő a célon, és 
súlyosan sérti a tajvani számítógépipar reputá- 
cióját. Éppen ezért a TCA hivatalos közleményt 
kíván eljuttatni az európai tömegkommuniká- 
ciós orgánumokhoz. 

Tajvanban az incidenst azzal magyarázzák, 
hogy az európai piacon nemrég megjelent 
Tandy így akarja piaci részesedését kiterjesz- 
teni ott, ahol a tajvani PC-gyártók a múlt évben 
több mint 600 millió dollár értékben forgalmaz- 
tak, ami 30 százalékos növekedés 1987-hez 
képest. 


A vonalkódtól 
a rádiófrekvenciáig 


Két kiállításon — a hazai Compfair "89-en és a 
hágai SCAN-TECH Europe "89-en — vettek 
részt a közelmúltban a DataScan kft. szakértői. 
Az elsőn maguk is kiállítottak, a másodikon 
csak látogatók voltak. Beliczay Tamás ügyve- 
zető az automatikus azonosítás témakörében, a 
két kiállítás és a kft. munkája kapcsán mondott 
el néhány érdekes és aktuális gondolatot. 

,Az automatikus azonosítás terén jelenleg 
Magyarországon nincs robbanásszerű fejlődés. 
Most kezd csak a piac beindulni. Vonalkódos 
rendszereink működnek már például a Magyar 
Gördülőcsapágy Műveknél, a Műszertechniká- 
nál (raktár), az SZKI-nál, a HI-TE-LAP-nál 
(áramköri kártyák gyártáskövetése), az Interag- 
nál (kereskedelmi rendszer). Úgy érezzük, hogy 
Aa hazai piacon főként a Struktúra Szervezési 
Vállalat vonalkódos olvasói, nyomtatói és 
komplett rendszerei jelentenek számunkra kon- 
kurenciát, de például a címkék és a rádiófrek- 
venciás azonosítás (RFA) terén nem találkoz- 
tunk ez ideig versenytársakkal." 

A rádiófrekvenciás azonosítók két csoportba 
sorolhatók. Az aktív azonosítók (olvasási távol- 
ság kb. 1 m) teleppel rendelkeznek, írhatók és 
olvashatók; a passzív azonosítók (olvasási 
távolság max. 40 cm) telep nélküliek, többnyire 
csak olvashatók. A vonalkódos rendsze- 
rekkel szemben lényeges előnye az RFA-rendsze- 
reknek, hogy azonosításhoz az olvasás nem igé- 
nyel közvetlen rálátást a tárgyra. A DataScan 
néhány ára: aktív azonosítás esetén áz azonosí- 
tandó tárgyra, például konténerre szerelendő 
"tag" ára 4-5 ezer forint; a DATAMARS gyártmá- 
nyú Modell HS 8010 SB-24 programozható RF író- 
olvasó rendszer ára kb. egy XT árának kétsze- 
rese, A számítógéphálózathoz kapcsolható, író- 
Olvasó funkciót ellátó egység kb. egy XT áráért 
kapható. Passzív változat esetén a tárgyra (vagy 

például állatok bőre alá) helyezhető ,tag" ára 
néhányszor 100 forint. 
(További információ: 


Megszüntetni 

a papírhegyeket! 

Az elektronikus dokumentumkezelő rendszerek 
terjedése világviszonylatban (Előrejelzés) 


Millió dollár 


DataScan 178-5225.) 


1987 1988 1989 1990 


1991 1992 

Forrás: Dataguest 
A Dataguest piackutató cég elemzése szerint az 
elektronikus dokumentumkezelő rendszerek 
világpiacán 1988-ban jelentős, 48 százalékos 
növekedés volt tapasztalható. Az előrejelzések 
azt mutatják, hogy 1993-ra több mint 21 ezer 
ilyen jellegű rendszer telepítésére lehet számí- 
tani, de a Bull egyik illetékese úgy tudja, létez- 
nek olyan becslések is, amelyek 200 ezres nagy- 
ságrendről beszélnek. Meg kell említeni, hogy 
az IDC számításai szerint 1992-re az elektroni- 
kus dokumentumkezelő rendszerek piaca a 2 
milliárd dollárt is meg fogja haladni, ami jóval 
nagyobb összeg a Dataguest becsülte adathoz 
képest. Az IDC előrejelzéséből lehet tudni azt 
is, hogy az elektronikus iratkezelő rendszerek 
kategóriájában a hálózatba kapcsolt mikrogé- 
pes megoldások fejlődése várható az elkövet- 
kező években. 

A Dataguest jelentése szerint az iparban hasz- 
nált mérnöki munkaállomások nyugat-európai 
piacán a legutóbbi 12 hónap folyamán 76 száza- 
lékos növekedés volt tapasztalható, s a mintegy 
64 650 eladott egységgel ez a szegmens elérte 
az 1,38 milliárd dolláros forgalmat. Ami a bevé- 
teleket illeti, a Hewlett—Packard megőrizte 
szerény előnyét, viszont az eladások számát 
tekintve a Sun Microsystems és a DEC maradt 
az abszolút győztes. Az ismert piackutató cég 
előrejelzései azt mutatják, hogy az ipari, vala- 
mint a tervezésautomatizálási alkalmazási 
programok 1992-ben továbbra is vezető szekto- 
rok lehetnek, de piaci részesedésük 30 száza- 
léknál nem lesz nagyobb. A pénzügyi és a 
kereskedelmi alkalmazások elterjedése 5 száza- 
lékról 23 százalékra, míg a grafikus alkalmazá- 
soké 11 százalékra fog emelkedni. 

Szlankó János, a KFKI-MSZKI igazgatója 
szerint a mérnöki munkaállomások azért nem 
terjednek Magyarországon, mert — bár a gépek 
alsó kategóriáját nem tiltja a COCOM — legáli- 
san nem jöhetnek be az országba, és mert 
korábban a munkaállomás-kultúra drágább 
volt, mint a PC-s kultúra, valamint azért, mert 
az IBM és a DEC világa túlságosan is erős 
ahhoz, hogy más típusok is bekerülhessenek a 
magyar piacra. 


K.0.-ra megy az IBM? 


Valóban! Új, LaserPrinter nevű lézernyomtató- 
jával ki akarja ütni az etalonnak számító HP 
LaserJet II-t a nyeregből. Az őszi Comdexen 
bemutatott periféria néhány jellemzőjét 
mutatja a táblázat. 


Jellemző IBM LaserPrinter HP LasarJet 
Series II 
Sebesség (max.) 

(lap/p) 10 8 
Helyfoglalás (cm, ) 1877 2706 
Papírtárolók lap, 75 boríték 15 boríték 
Levelek/baorítékok 
összehordása igen nem 
Rajzgépemulálás standard opció 
Rezidens 
betűcsomagok 10 6 
A betűcsomag- 
kártya 
mérete hitelkártya nyolcsávos kazetta 
Szabványos tömeg 
(ig) 14.9 22,5 
Az alkotóelemek 
körülbelüli szára 400 1000 
Felbontás 
( 300xX300 kelett 
Nyomtatóemulálás IBM. HP 

989/12 Nyomtatómű IBM Canon 
eászere CÁR 
10 (Us5D) 2595 2695 


Lendületben a Wang 


Új, az előző típusú gépeknél háromszor 
nagyobb teljesítményű, szupermini számító- 
gép-családot vezetett be a Wang Laboratories, 
Iac. A VS 8000-es sorozat a 7000-es vonal gépeit 
fogja fölváltani. Egyidejűleg egy új, VS 4450 
jelű, 286-os alapú, lemez és meghajtó nélküli 
munkaállomás piacra dobását is bejelentették. 
A termékek megjelenését alig egy héttel előzte 
meg a Wang négy új PC-modelljének bemuta- 
tása. 

A 8000-es gépeket nagy mennyiségű adat fel- 
dolgozására, irodaautomatizálási és program- 
fejlesztési célokra tervezték, kompatibilisek a 
7000-es sorozat tagjaival, melyeknek központi 
egysége helyettesíthető a saját tervezésű és az 
LSI Logic által eddig gyártott legnagyobb telje- 
sítményű, szilikon alapú processzorral. A 8200- 
as modell 192, a 8400-as 900 munkaállomást és 
perifériát támogat, a modellek ára 80-200 ezer 
dollár között mozog. 

A VS 4450-es munkaállomás voltaképp egy 
VS terminál és egy PC kombinációja, amin az 
MS-DOS és a VS-alkalmazások egyidejűleg fut- 
tathatók. 


Festékkazetta-felújítás 


A magyar érdekeltségként Texasban egyedül 
jelenlevő CompuDrug USA cég az ottani Laser- 
Charge vállalattól Kelet-Európára, továbbá 
Ausztriára és Svájcra licencet vásárolt lézer- 
nyomtató- és fénymásológép-festékkazetták 
felújítására. 

A festékutántöltés mellett a szelénhenger 
regenerálását is magában foglaló technológia a 
legjobb minőségűnek értékelt és a legelterjed- 
tebben használt az Egyesült Államokban, s rob- 
banásszerűen terjed a tengerentúlon és Nyu- 
gat-Európában. A CompuDrug és a Laser- 
Charge piaci felmérései szerint Kelet-Európá- 
ban, Ausztriában és Svájcban viszonyiag isme- 
retlen. A magyar kisszövetkezet az Egyesült Ál- 
lamokon kívüli cégek közül a világon elsőként 
kapott jogot a LaserCharge emblémájának, 
nevének használatára és a kontinens nagyságú 
területen való képviseletére. A CompuDrug 
Magyarországon az őszi Compfair kiállításon 
jelentette be és kezdte meg a LaserCharge- 
technológia alapján működő lézernyomtató- 
utántöltési szolgáltatását. 

A kisszövetkezet több svájci céggel tárgyal az 
üzlet svájci megindítása ügyében, s előzetes 

kötött egy bécsi vállalkozással a 
szolgáltatás ausztriai bevezetéséről. A kelet- 
európai országok közül a szolgáltatást Cseh- 
szlovákiában kivánják beindítani. (További 
információt Darvas Ákos projektvezető ad.) 

Tele/fon/fax/vízió 


Találkoztunk magyar résztvevőkkel is az EAST 
EUROCOMM "89 kiállításon. Ezek közé tartozik 
a Merkant Kereskedelmi és Szolgáltató Kft., 
melyet 3 magánszemély és a Variflex Kisszövet- 
kezet közel egy évvel ezelőtt alapított. Az októ- 
ber végi budapesti rendezvényen távol-keleti 
gyártmányú elektronikus munkahelyi telefon- 
rendszereket és fővonali telefonkészülékeket 
kínáltak az érdeklődőknek. Szappanos György 


/ ügyvezető igazgatótól megtudtuk, hogy a kít. 


anyagvizsgáló és mérőműszerek forgalmazásán 
túl, elsősorban a japán Kanda cég telefon- 


" alközpontjaival foglalkozik. Jelenleg 6 fővona- 


las/8 mellékállomásos (bővíthető 16-ra) és 24/ 
64-es házi központot árulnak, a 2/8-as rendszer 
postai bevizsgálása folyamatban van. Egy 
6/8(16)-os (EKN 616) központ teljes kiépítés- 
ben, 1 év garanciával kb. 250-300 ezer Ft-ba 
kerül. Kanda rendszerek működnek már pl. a 
Videotonnál, a Makrotrend Kisszövetkezetnél, 


Utazóknak táskafax! 


A Siemens hordozható telefaxkészüléket 
dobott piacra. A HF 2301 M jelű táskagép 
ugyanazon funkciókkal rendelkezik, mint bár- 
mely más, szokásos távmásoló, és korlátozás 
nélkül nyújtja annak teljesítményét. A ,mobil- 
fax" otthon is használható. Mégis mindeneke- 
lőtt az útközbeni távmásolás lehetőségét 
kínálja, mivel üzemeltetéséhez nincs szükség 
különleges távközlési csatlakozóra. Elegendő a 
220 V-os hálózat és egy telefonkészülék. 
Mihelyt a kagylót rátesszük az integrált akuszti- 
kus modemre, máris létrejöhet a távmásolás. A 
Siemensnek ez a készüléke külföldön is prakti- 


Sikert nem adnak ingyen 


Ez év február elsejével indította be a Magyar 
Posta a Minitex szolgáltatást. A hordozható 
telexkészülékek és nyomtatók kizárólagos 
hazai disztribútora a Varihold Kft., kiskereske- 
delmi viszonteladók a Kontrax, az Argent Kft. és 
a CB-rádiósok Szövetsége. Az első kilenc hónap 
milyen eredményeket hozott? Kérdésünkre 
Berecz Miklós a Varihold Kft. témavezetője 
válaszolt: ,A  piacbevezetésre rendelkezé- 


sünkre álló viszonylag rövid idő alatt 540 mini- 
tex berendezést sikerült eladnunk. Az értékesi- 
tést kezdetben nehezítette, hogy hazánkban a 
telexvonal igénybevétele nélküli telexezés 
eddig ismeretlen volt. A gazdasági élet egyre 
több területén tapasztalható információéhség, 
A gyors kommunikáció iránti ígény. A készülé- 


Telematika 


a Postabanknál, az Országos Kereskedelmi és 
Hitelbanknál; kb. 50 az eladott berendezések 
száma. A Merkant Kft. a telepítésen kívül a 
garanciaidő lejárta után, átalánydíjas szerviz- 
szolgáltatást nyújt. A házi telefonközpont 
néhány fontos jellemzője: nem kell külön 
központkezelő, a hívás fogadása és a kapcsolás 
opcionálisan több változatban történhet; beépf- 
tett hangszóró,  folyadékkristályos kijelző 
(dátum, pontos idő, telefonszám, a hívás időtar- 
tama stb.), konferenciakapcsolás. 

Szappanos György a legfrissebb hírt a beszél- 
getés végére tartogatta. November 6-án Buda- 
pesten a XIII. kerület Rajk László u. 44-ben üzle- 
tet nyitott a Merkant Kft. A TELE-SHOP-ban a 
fővonali telefonkészülékek, munkahelyi tele- 
fonrendszerek mellett számos más ,tele"- 
berendezés árusítását is tervezik, úgy mint tele- 
fax vagy televízió. (További információ: 155- 
9886.) 


kus útitárs lehet. Az üzleti úton levő személy az 
ülésteremben vagy szállodai szobájában kap- 
hatja meg (vagy adhatja le) az aktuális bizony- 
latokat. Az építész részletrajzokat küldhet az 
építési helyről az irodájába. A Siemens hordoz- 
ható faxgépe mindössze 9 kilót nyom, táskájá- 
ban kereken 100 oldal hőpapír fér el. Egy CCITT 
AJ4-es oldal 9600 bit/s átviteli sebesség mellett 
alíg 30 másodperc alatt jut el rendeltetési 
helyére. Rossz átviteli körülmények között, 
vagy a kettes csoportba tartozó távmásolási 
összeköttetéseknél a készülék automatikusan 
átkapcsol egy kisebb sebességre. A Siemens 
gépébe maximum 5 oldalnyi szöveg adható be 
egymás után, új összeköttetési üzemmód nél- 
kül, a kiválasztott faxkészülék felé. 


kek rendkívül sokoldalú szolgáltatásainak alap- 
ján reméljük, hogy jelentősen bővülni fog a 
hazai felhasználók köre." 

A kft. egyéb tevékenységeiről érdeklődve két 
lényeges területről kaptunk információt. Az 
egyik: irodák kommunikációs berendezéseinek, 
hálózatainak megtervezése, megépítése, üzem- 
behelyezése, azaz kulcsrakész átadása. A 
másik: BUFFALO erőforrás-megosztó rendszer. 
A mintegy 30 modulból álló család egyes tagjai 
intelligens interfészként a személyi számítógép 
és a perifériák között helyezkednek el, mintegy 
kvázi-LAN-t alakítva ki. Az igényeknek megfe- 
lelően kiválasztott modulok árai igen eltérőek, 
néhányszor 10 ezer Ft-tól 200-250 ezer Ft-ig ter- 
jednek, de 10, illetve 50 darab feletti vásárlás 
esetén minden 


809.) 


egységre árengedményt ad a 1989/12 
Varihold Kft. (További információ: 155-6122/ — 

A negyven Számalk 


Alapvető változás a Számalkban: 1990-től az 
irodák önálló kft.-kké válnak. Az átalakulási 
törvény kínálta lehetőségekkel élve a Számalk 
vállalatcsoportként, a konszernérdekek szoros 
viszonyában és vagyonkezelőként (holding- 
ként) kíván működni. A vállalat foglalkozik 
azzal a gondolattal is, hogy az említetteken 
kívül újabb vegyes vállalatokat és kft.-ket is lét- 


Mi az a CED? 


Nem sok új információval szolgált a létrejövő 
KFKI—Számalk—DEC vállalkozásról a TPA- 
napokon Szlankó János, a KFKI—-MSZKI igazga- 
tója. Úgy tűnik, nem sietős a DEC-nek. Most 
1990 első félévéről beszélnek, mint a megalaku- 
lás időpontjáról. A CED Kft. (ez a név szerepel a 
köztudatban) néhány év alatt majd fokozatosan 
a DEC tulajdonába megy át. A KFKI és a Szám- 
alk szerepe: alkalmazásorientált fejlesztések, s 
A kizárólag a DEC-től származó eszközök kis- és 
nagykereskedelmi forgalmazása. A DEC-kom- 
patibilis eszközökért jelképes ,megváltási" 
összeget fog a KFKI fizetni. Ezt követően a CED 
minden meglevő DEC-kompatibilis hardvert, 
szoítvert legálisnak tekint. 

Az MSZKI igazgatója azt is bejelentette, az év 
végén 10-30 százalékot engednek a kurrensebb 
TPA-eszközök áraiból. 

1990 januárjától az MSZKI-ban szétválik a 
kutatás-fejlesztés és a kereskedelmi tevékeny- 
ség. Központi kereskedelmi részleg (vezetője 
Eszes Gábor) és eladó-mérnöki rendszer jön 
létre. Az is biztos, hogy a továbbiakban az 500 
fős MSZKI-ban kétszázan legalább 50 százalék- 
ban KFKI-tulajdonú kft. formában dolgoznak 
majd a jövőben. 


rehozzon. Néhány új vállalkozást pedig azért 
kezdenek el, hogy egy-egy iroda területén az 
állami megrendelések hiányát újabb akciók. 
kal ellensúlyozzák. Mindezeket összevetve, a 
Számalk-csoportban, a létrejövő holdingközpont 
körül a már kialakult 20 kft., vegyes vállalat, 
egyéb érdekeltség a most születő jogutód társa- 
ságokkal mintegy negyvenre (!) emelkedik. 


Meghökkentő mesék... 


Új rovatunkban a nemzetközi és a hazai számí- 
tástechnikai élet nem várt eseményeiről, furcsa 
híreiről, anomáliáiról tudósítunk. 

e Kereken 23 ezer svájci frankba kerül egy 
kisebb kategóriájú IBM PC a Szovjetunióban — 
jelenti a Computerworld Schweiz. Mindössze 
arról van szó ugyanis, hogy a szovjet Állami 
Bank új rubelelszámolási kurzust szabott meg. 
Egy svájci frankért novembertől csaknem 4 
rubelt adnak, az eddigi 40 kopek helyett. 

6 A bécsi központi nagyszámítógép hibája 
október végén, idén harmadszor okozott — 
ezúttal egyórás — leállást a Zentralsparkasse 
összes ausztriai fiókjában, minthogy a bankmű- 
veleteket a terminálokon nem lehetett elvé- 
gezni. 

e Felszámolják a budapesti Olympia Iroda- 
gép- és Számítástechnikai Szolgáltató 
Kisszövetkezetet. Az egyszerűsített felszámo- 
lási eljárás megindításáról szóló hírt a Magyar 
Közlöny 1989/78. (nov, 1.) száma közölte. 

0 ,Szerződésen kívüli kár és egyéb" címen 
december közepén a Fővárosi Bíróságon kezdő- 
dik az a tárgyalás, amelynek felperese a Cont- 
roll, alperese a Videoton Computer, tárgya 
pedig a reklámetika. 

